10.tēma

1. **Pilsoniskās sabiedrības ietekme un vērtība**

2**. NVO / trešais sektors / pilsoniskā sabiedrība**

Mācību kursa ietvaros Jūs esat apguvuši plašu materiālu par svarīgākajiem pilsoniskās sabiedrības raksturojumiem un kvalitātes kritērijiem. Vēlreiz atgādināsim galvenos punktus.

NVO / trešais sektors / pilsoniskā sabiedrība - šos jēdzienus vairumā gadījumu var izmantot kā sinonīmus. Plašākais jēdziens ir “pilsoniskā sabiedrība”, jo tas ietver ne tikai NVO un labdarības organizācijas, bet arī neformālās kopienu grupas, sociālās kustības un aizstāvības kampaņas. Pilsoniskā sabiedrība nodrošina to interešu pārstāvniecību, kas sevi nevar aizstāvēt ne ekonomiski, ne politiski (piemēram, vides aizsardzības jautājumus).

Kā jau tika minēts, NVO ir pilsoniskās sabiedrības pamats, kuru mērķis ir apmierināt sabiedrības vajadzības un rīkoties sabiedrības interesēs. Ekonomiskie panākumi jeb peļņas gūšana nav NVO darbības prioritāte, tās ir bezpeļņas organizācijas, kuras strādā vai nu uz ziedojumu, vai uz projektu finansējuma bāzes.

NVO nodrošina cilvēkiem iespējas uzlabot dzīves kvalitāti, profesionāli pilnveidoties un attīstīties kā personībām.

NVO nozarei ir svarīga loma ekonomikas attīstībā. NVO papildina valsts pārvaldi, uzņemoties konkrētu deleģētu funkciju īstenošanu. Piemēram, sociālo pakalpojumu sniegšanu. NVO piesaista ārvalstu finansējumu, kas tiek ieguldīts ekonomikā, veicina nodarbinātību, veic nodokļu maksājumus valsts budžetā.

3. **NVO / trešais sektors / pilsoniskā sabiedrība**

NVO cilvēki strādā, lai apmierinātu noteiktu sabiedrības grupu vajadzības, kuras, pilnībā nenodrošina ne valsts, ne pašvaldība vai uzņēmumi. NVO dalībnieki risina tādus jautājumus kā dzimumu vienlīdzība, vides problēmas, cilvēktiesības, ekonomiskā attīstība, politiskās tiesības. Aktīvi iesaistoties politisko lēmumu pieņemšanā, NVO bieži ietekmē sociālās, ekonomiskās un politiskās aktivitātes atsevišķās kopienās un valstī kopumā.

Viena no NVO aktivitātēm - sniegt atzinumu vai ekspertu viedokli par konkrēto jautājumu, tādējādi atbalstot valsts sociālās politikas labākāo risinājumau izstrādi, vienlaikus veicinot tās lēmumu atbilstību likumu prasībām un arī sabiedrības uzticēšanos valdībai.

4. **Pilsoniskās sabiedrības ieguldījums**

Ja vajadzētu izveidot NVO darbības formulu, tad sanāktu, ka svarīgākā loma un lielākā ietekme ir šādās jomās: cilvēktiesību aizsardzība; cilvēku savstarpēja sociālā atbalsta attīstība; nodarbinātības un brīvprātīgā darba veicināšana; labvēlīgā ietekme uz ekonomiku, maksājot nodokļus un piesaistot ārvalstu finansējumu.

Jūs pārliecinājāties, ka pilsoniskās sabiedrības attīstība ir ceļš uz atvērto un iekļaujošo sabiedrību, kurā tiek cienītas un atbalstītas visu sabiedrības locekļu intereses neatkarīgi no viņu vecuma, veselības stāvokļa vai citām atšķirībām, kas var kļūt par diskriminācijas pamatu. Tā kā brīvprātīgais darbs ir galvenā senioriem pieejams sociālās līdzdalības forma, nākamajā sadaļā aplūkosim dažus piemērus, kur seniori strādā kā brīvprātīgie.

**Pārtraukums 15 min. Varam turpināt.**

5. **Brīvprātīgie seniori**

Pasaulē miljoniem vecāka gadagājuma cilvēku veic brīvprātīgo darbu. Ir dažādi iemesli, kāpēc seniori to dara, un kāpēc tas viņiem būtu jādara. Sabiedrības novecošanās un dzīvesveida pārmaiņas, kas pastiprina senioru sociālās izolācijas risku, ir iemesls meklēt līdzekļus, lai veicinātu senioru iesaistīšanos sabiedrībā notiekošajos procesos.

Mūsdienās vecākās paaudzes cilvēki bieži paliek dzīvot vieni un līdz ar to jūtas vientuļi. Ir iegūti pārliecinoši pierādījumi, ka senioru vientulība ir cieši saistīta ar sliktu veselību un augstāku psihisko slimību attīstības risku. Turpretim, ja vecāka gadagājuma cilvēki strādā kā brīvprātīgie, tas palielina viņu fiziskās aktivitātes līmeni, palīdz uzturēt smadzeņu funkcionālās darbības un pat novērst Alcheimera slimību. Tāpat tas palīdz mainīt senioru domāšanas veidu, liek iesaistīties tādās aktivitātēs, kurās ir iespēja sadarboties ar citu paaudžu pārstāvjiem. Tiem senioriem, kuri strādā brīvprātīgi, palielinās apmierinātība ar dzīvi, ir lielāka izturība pret stresu un zemāks depresijas līmenis.

Visizplatītākie brīvprātīgā darba veidi ir: pārtikas vākšana, ēdienu gatavošana un izdale; apģērbu vākšana; līdzekļu vākšana vai preču pārdošana naudas iegūšanai; apmācība; būt par jauniešu mentoru; palīdzība sociālās aprūpes mājās (pansionātos).

6. **Brīvprātīgie seniori. 1. piemērs**

Tagad aplūkosim piemērus, kā seniori strādā kā brīvprātīgie gan ārzemēs, gan Latvijā.

**Ng Soh Kheng** kundze (Singapūra)

Veic brīvprātīgo darbu kopš 2003. gada. Viņa gatavo ēdienu pansionāta iemītniekiem, kā arī vada vingrošanas nodarbības, karaoke un galda spēļu vakarus, lai saglabātu viņu garīgās un fiziskās aktivitātes intensitāti.

Viņa saka: «Personīgi es jūtu, ka brīvprātīgais darbs maina to, kā es skatos uz dzīvi. Saskaroties ar pansionāta iemītniekiem, kuriem es palīdzu, varu novērot daudz interesantu lietu un satikt daudz interesantu cilvēku. Es uzskatu, ka no šīs pieredzes var daudz ko iemācīties.»

7. **Brīvprātīgie seniori. 2. piemērs**

**Hamišs Rasels** (Austrālija) - brīvprātīgais no 1997. gada, kopš aizgāja pensijā.

Viņš piedalās veselības aprūpes jauno speciālistu apmācībā medicīnas koledžā kā konsultants un mentors, nodod viņiem savu pieredzi un gudrību.

Viņš saka: «Mana filozofija ir šāda: ja rodas iespēja uzzināt vai piedzīvot kaut ko jaunu, es vienmēr saku jā, pat ja man ir iemesls atteikties. Sabiedrībā ir daudz dažādu situāciju, kurās nepieciešama palīdzība un gudrība. Man šī ir iespēja iesaistīties un arī pašam palikt jaunam.»

8. **Brīvprātīgie seniori Latvijā**

Latvijā Nodarbinātības valsts aģentūra sadarbībā ar Labklājības ministriju, Izglītības un zinātnes ministriju katru gadu rīko brīvprātīgā darba veicēju un organizētāju godināšanu. Attēlā Jūs redzat cilvēkus, kurus apbalvoja kā “Gada brīvprātīgais 2014” Kurzemes reģionā. Redziet, cik no viņiem ir sirmgalvji!

9. **2014.„Gada brīvprātīgais” Raimonds Klaips** ir saimniecisko darbu palīgs pašvaldības iestādēs Saldus novada Nīgrandes pagastā.

Viņa novadnieki par Raimondu saka: Ja būtu jāuzskaita visi viņa paveiktie darbi, ar vienu dienu nepietiktu! <https://www.facebook.com/watch/?v=2021057911517981>

10. **2019. “Gada brīvprātīgais” Ligita Kalniņa** - ilggadējā Strazdumuižas radio diktore.

Ligita ir veltījusi savu laiku jau kopš 2006. gada, lai katru rītu būtu pie mikrofona un informētu klausītājus par aktuālajiem notikumiem un iepazīstinātu ar dažādiem interesantajiem rakstiem no žurnāliem un avīzēm. Cilvēkiem šādi priekšlasījumi ir bijuši svarīgi kopš Strazdumuižas organizācijas radio pastāvēšanas aizsākumiem 2000. gadā.

Šie piemēri parāda ka arī Latvijas senioriem ir vēlme veikt brīvprātīgo darbu, un līdz ar to ir liels potenciāls sociālo aktivitāšu līmeņa paaugstināšanā.

11. **Diskusijas jautājumi:**

Kā kursa laikā ir mainījusies jūsu attieksme un vērtējums par pilsoniskās sabiedrības aktivitātēm?

**12. Paldies, šī bija programmas SOCIĀLĀS AKTIVITĀTES SENIORIEM noslēguma nodarbība!**